
ANDREJA PUMPURA RĪGAS 11. PAMATSKOLA
Latgales iela 197, Rīga, LV-1019, tālrunis 67474592, e‑pasts: ap11ps@riga.lv

IEKŠĒJIE NOTEIKUMI

Rīgā

	17.04.2025.
	
	Nr. PS11-25-11-nts




Andreja Pumpura Rīgas 11. pamatskolas
izglītojamo sūdzību iesniegšanas un izskatīšanas kārtība


Izdoti saskaņā ar Izglītojamā tiesību aizsardzības
 likuma 70.panta otro daļu

1. Kārtība nosaka izglītojamā sūdzību iesniegšanas un izskatīšanas kārtību (turpmāk – kārtība) Andreja Pumpura Rīgas 11. pamatskolā (turpmāk – Izglītības iestāde). Kārtības mērķis ir identificēt izglītojamā interešu aizskārumu vai apdraudējumu un to novērst.
2. Ikvienam izglītojamajam Izglītības iestādē ir tiesības vērsties ar mutvārdu, rakstveida sūdzību vai priekšlikumu un saņemt atbildi pēc būtības. 
3. Par izglītojamā šīs kārtības izpratnē uzskatāms jebkurš izglītības iestādes izglītojamais.
4. Rakstveida sūdzību vai priekšlikumu var sūtīt elektroniski uz skolas e-pastu: ap11ps@riga.lv vai skolvadības sistēmā www.e-klase.lv pastā, vai arī to var atstāt sūdzību un priekšlikumu kastē, kas atrodas skolas vestibilā.
5. Izglītojamais mutvārdos vai rakstiski apraksta situāciju kādam no izglītības iestādes darbiniekiem. 
6. Izglītības iestāde veic Izglītojamā tiesību aizsardzības likumā paredzētās darbības pārkāpuma, ja tāds tiek konstatēts, novēršanai, kā arī atbalsta un palīdzības sniegšanai izglītojamām, nodrošinot:
6.1. tūlītēju palīdzību un atbalstu izglītojamām, kuram tā nepieciešama, izvērtējot konkrētā izglītojamā vajadzības un attiecīgās situācijas apstākļus;
6.2. izglītojamā drošību, ne vēlāk kā tajā pašā dienā ziņot policijai, bāriņtiesai vai citai izglītojamā tiesību aizsardzības institūcijai par jebkādu vardarbību un noziedzīgu nodarījumu vai administratīvu pārkāpumu pret izglītojamā, par viņa tiesību pārkāpumu vai citādu apdraudējumu, kā arī tad, ja izglītības iestādes darbiniekam ir aizdomas, ka izglītojamām ir priekšmeti, vielas vai materiāli, kas var apdraudēt paša izglītojamā vai citu personu dzīvību vai veselību;
6.3. vecāku informēšanu, ja tas iespējams un informēšana neapdraud izglītojamā intereses;
6.4. tūlītēju emocionālu un psiholoģisku atbalstu.
7. Sūdzība tiek nodota rakstiski izglītības iestādes vadītājam, kurš nekavējoties lemj par izglītojamā tiesību aizsardzību un rīkojas saskaņā kārtības 6.punktu. Ja izglītojamā sūdzības jautājuma izpēte nepieciešams ilgāks laika periods un tā nav saistīta ar tūlītēja izglītojamā tiesību aizskāruma novēršanu, vadītājs nosaka atbildīgo pedagogu sūdzības izskatīšanā.
8. Sūdzību izskatīšana parastā kārtībā notiek 3 darba dienu laikā, par kuras rezultātu izglītības iestāde informē izglītojamā un/vai izglītojamā vecākus (aizbildņus) rakstiski. Steidzamības kārtībā sūdzība tiek izskatīta nekavējoties, rīkojoties atbilstoši Izglītojamā tiesību aizsardzības likumam, lai izglītojamā tiesības un likumīgās intereses netiktu aizskartas. 
9. Sūdzības izskatīšanas laikā tiek veiktas šādas darbības:
9.1. rakstisks ziņojums vecākiem e-klasē;
9.2. individuālās pārrunas;
9.3. pārrunas klases kolektīvā;
9.4. telefonsaruna vai tikšanās ar vecākiem;
9.5. tikšanās ar izglītības iestādes vadību;
9.6. izglītības iestādes vadības sapulce.
10. Ja uzlabojumu nav un lēmumi netiek pildīti, tad izglītojamām un viņa vecākiem (aizbildņiem) ir tiesības vērsties pie izglītības iestādes dibinātāja vai jebkuras citas personas, kas noteikta Izglītojamā tiesību aizsardzības likumā.
11. Kārtība izglītojamajiem ir zināma un pieejama, izskaidrojot to vienlaikus ar izglītojamā drošības pasākumu ikreizēju instruktāžu.

	Andreja Pumpura Rīgas 11. pamatskolas vadītāja/direktore (izglītības jomā) 
	R.Linde



	Linde	67474590

